གསར་རྩོམ་ནི་རྩོམ་འབྲིའི་ལས་ཀྱི་རིམ་པ་མཐར་ཐུག་དང་མཐོ་ཤོས་ཡིན་པས།གསར་སྐྱེས་སློབ་མ་རྣམས་ལ་མཚོན་ན་ད་དུང་རྩོམ་འབྲིའི་གོམ་པ་དང་པོའི་གནས་སྐབས་སུ་ཡོད་པས།སྐྱེས་མ་ཐག་ནས་མཁས་པའི་གོ་འཕང་འདོད་པ་དང་།ལངས་མ་ཐག་ནས་རྒྱང་རིང་གནས་ལ་སོན་འདོད་ཀྱི་འདུན་པ་ཆེ་བ་ལ་སྐྱོན་ཅི་ཡང་མེད་ཀྱང་།དེ་འདྲའི་གོམ་ལག་རྒྱུག་རྩལ་འཛོམས་མེད་ན།དམིགས་ཡུལ་གཙོ་བོ་ནི་གོམ་ལག་རྒྱུག་རྩལ་དེ་འདྲ་འཛོམས་པར་འབད་དགོས་པ་ནི་སྨོས་ཅི་དགོས་ན།རང་གི་འཚོ་བའི་ནང་གི་རོ་བྲོ་མེད་པ་འདྲ་བའི་གཏམ་རྒྱུད་བྱ་དངོས་དག་ལ་སེམས་དང་བསམ་པས་མཉན་པར་བྱེད་རྒྱུ་དང་།དེ་དག་ཡིག་ངོའམ་ཟིན་ཐོར་འགོད་པ་ནི་ཐབས་མཆོག་མན་ངག་ཆིག་ཐུབ་ལྟ་བུ་ཞིག་མིན་ཡང་།རྩོམ་འབྲིའི་ནུས་པ་འདེགས་པར་ཆེས་གོ་ནུས་ཆེ་ལ་མིའི་རང་གཤིས་ཀྱི་བསྲན་ཚུགས་བརྩོན་སེམས་སོགས་ཀྱང་བསྐྱེད་ནུས་པའི་སྤྱིར་བཏང་གི་ཐབས་བཀོད་ཅིག་ཅིས་ཀྱང་ཡིན་ངེས།